Heiðursverðlaun úr Verðlaunasjóði Ásu Guðmundsdóttur Wright . Vilmundur Guðnason , forstöðulæknir Hjartaverndar og prófessor við Læknadeild Háskóla Íslands . hlaut heiðursverðlaun úr Verðlaunasjóði Ásu Guðmundsdóttur Wright í ár fyrir brautryðjendastarf í að samtvinna rannsóknir á hjarta - og æðasjúkdómum og erfðum þeirra . Það var Guðni Th. Jóhannesson , forseti Íslands , sem afhenti verðlaunin í Þjóðminjasafninu . Verðlaunin eru árlega veitt íslenskum vísindamanni sem náð hefur framúrskarandi árangri á sínu sérsviði í vísindum eða fræðum og miðlað þekkingu sinni til framfara í íslensku þjóðfélagi . Vilmundur hefur ásamt samstarfsfólki nýtt nákvæm og ítarleg gögn um arfgerðir hjá stórum hópi landsmanna til þess að skoða erfðavísa sem hafa áhrif á líkindi á flóknum en algengum langvarandi sjúkdómum , eins og hjarta - og æðasjúkdómum . Niðurstöður úr rannsóknum Hjartaverndar hafa enn fremur lagt grunninn að þekkingu á helstu áhættuþáttum hjarta - og æðasjúkdóma á Íslandi og verið undirstaða markvissra forvarna gegn þessum sjúkdómum . Út frá rannsóknunum hefur enn fremur verið þróaður áhættureiknir fyrir hjarta - og æðasjúkdóma sem er aðgengilegur á netinu . Alþjóðlegi hjartadagurinn er haldinn 29. september ár hvert en það er Alþjóðahjartasambandið ( World Heart Federation ) sem hvetur aðildarfélög sín um allan heim til að halda upp á Hjartadaginn . Á Íslandi sameinast Hjartavernd , Hjartaheill , Neistinn og Heilaheill um að halda upp